CELEX: 62021TN0695
Language: sl
Date: 2021-10-28 00:00:00
Title: Zadeva T-695/21: Tožba, vložena 28. oktobra 2021 – Alauzun in drugi/Komisija

3.1.2022   
            
            
               SL
            
            
               Uradni list Evropske unije
            
            
               C 2/45
            
         
      Tožba, vložena 28. oktobra 2021 – Alauzun in drugi/Komisija
      (Zadeva T-695/21)
      (2022/C 2/62)
      Jezik postopka: francoščina
      
         Stranke
      
      
         Tožeče stranke: Virginie Alauzun (Saint-Cannat, Francija) in 774 drugih tožečih strank (zastopnik: F. Di Vizio, odvetnik)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  ugotovi, da Evropska komisija (EK) v predklinično fazo za cepiva s tehnologijo mRNK nezakonito ni vključila preizkusov rakotvornosti in genotoksičnosti;
               
            
                  —
               
               
                  Evropski komisiji naloži, da za cepiva s tehnologijo mRNK, ki v okviru postopka EMA še niso bila odobrena, preizkuse rakotvornosti in genotoksičnosti vključi v predklinično fazo;
               
            
                  —
               
               
                  Evropski komisiji naloži, da za cepiva s tehnologijo mRNK, ki so bila v okviru postopka EMA že odobrena, preizkuse rakotvornosti in genotoksičnosti vključi v fazo farmakovigilance;
               
            
                  —
               
               
                  od Komisije zahteva, da posreduje te informacije:
                  
                              —
                           
                           
                              natančno regulativno podlago, na kateri zadevni preizkusi niso bili vključeni v predklinično fazo in fazo farmakovigilance;
                           
                        
                              —
                           
                           
                              uredbo, ki določa obvezne preizkuse, ki se zahtevajo za odobritev cepiv s tehnologijo mRNK.
                           
                        
            
                  —
               
               
                  Evropski komisiji naloži plačilo vseh stroškov tožečih strank.
               
            
         Tožbeni razlogi in bistvene trditve
      
      Tožeče stranke se v utemeljitev tožbe sklicujejo na kršitev prava Unije in neukrepanje Komisije. Tožeče stranke v zvezi s tem trdijo, da Komisija ni izpolnila obveznosti iz člena 168 PDEU, da „zagotovi visoko raven varovanja zdravja ljudi“, ker je za cepiva s tehnologijo mRNK pogojno dovoljenje za promet izdala ob neobstoju preizkusa rakotvornosti in genotoksičnosti.